डॉक्टरों ने आयुष चिकित्सा पद्धति का महत्व बताया
सिविलअस्पतालमें आयुष चिकित्सा पद्धति को लेकर चार दिवसीय प्रशिक्षण कैंप का शुभारंभ किया गया। जिला आयुर्वेद अधिकारी डॉ. सतपाल सिंह के निर्देशन में बुधवार को कैंप का शुभारंभ हुआ। इस दौरान आयुष विभाग के योग विशेषज्ञ डॉ. शिव कुमार ने बताया कि इस प्रशिक्षण कैम्प के पहले दिन 50 से अधिक एएनएमएस या एमपीएचडब्ल्यू महिला कार्यकर्ताओं ने प्रशिक्षण में भाग लिया और आयुष पद्धति के अलावा विभिन्न चिकित्सा पद्धतियों के बारे में विस्तार से जानकारी प्राप्त की। जिसमें डॉ. अजय धीमान, एमडी काया चिकित्सा ने आयुर्वेद जागरूकता एवं शिक्षा विषय पर विस्तार से व्याख्यान दिया। डॉ. जया शर्मा होम्योपैथिक विशेषज्ञ तथा डॉ. भावना मदान होम्योपैथिक चिकित्सा अधिकारी ने होम्योपैथिक चिकित्सा पद्धति विषय का परिचय एवं बीमारियों पर विस्तार से जानकारी प्रदान की। इस अवसर पर आयुर्वेद चिकित्सा अधिकारी डॉ. रजनीश कुमार डॉ. ललित सैनी, डॉ. मोनिका शर्मा, नितिश सैनी, कर्ण, रणसिंह, आनंद, उपेन्द्र मौजूद रहे।
hin_Deva hin_Deva